Odense Adresse-Contoirs Efterretninger, 1847-11-08
Svendborg. J Onsdags Kl. 10 1/2 Formiddag udbrød Jldløs i Baghuset af Maler Fichs Gaard i Gjerritsgade. Ved Brandkorpsets overordentlig hurtige og kraftige Hjælp lykkedes det at indskrænke Branden til Baghusets Jndre, som ellers kunde være bleven yderst farlig, hvis Jlden havde faaet Tid til at angribe de øvrige i Lokalet lagrende brændbare Stoffer. (Sv. A.) Odense. Hvad Partilidenskab formaaer over Menneskene, seer Man i denne Tid paafaldende Prøver paa i Flensborg. At Nogen der kan nære Uvillie imod en Jernbane til Vesterhavet, maa forekomme os, som staae fjernere fra Kamppladsen, ubegribeligt; thi dens For deelagtighed i det mindste for Flensborg er dog indlysende. Og desuagtet er der just i Flensborg et Parti, som med Hænder og Fødder modsætter sig Banen, fordi deres politiske Modstandere tage sig med Jnteresse og Jver af den. J "Flensb. Wochbl." af 30 October publiceres en Protest af 43 Actionairer, som hidtil have været Planen troe, som have indbetalt de hidtil af Direktionen forlangte Jndskud, altsaa i Ord og Gierning anerkjendt deres Stilling til Actieselskabet og deres Forbindelse med dette, men som nu pludseligen, uden at kunne bebreide Direktionen nogen lovstridig Handling eller nogen Overtrædelse af Generalforsamlingens Beslutninger, opsige den Huldskab og Troskab, forlange de betalte Penge tilbage og fordre Selskabet opløst. Og hvorfor vel, hvorfor just nu, da der aabner sig en ny Udsigt til Virkeliggjørelsen af den Plan, de selv i flere Aar have understøttet? – ja det sige de rigtignok ikke med rene Ord, men Man kan dog nok læse deres sande Mening ud af Protesten, som især gaaer ud paa at bestride Direktionens Ret til at aabne en ny Actietegning og paa at erklære, at de ikke anerkjende et Selskabs baand imellem dem og de nye Actietegnere. Naar Man veed, at den sidste Generalforsamling paalagde Direktionen at forsøge paa at faae de manglende Actier anbragte; saa seer Man klart nok, at denne Protest kun er et jammerligt Paaskud, hvis egentlige Betydning er den, at give deres Ærgrelse Luft over de Danskes Deeltagelse i Planen. Fordi Jyder, Fyenboer og Sjellændere tage sig af den, søge Separatisterne at styrte den, skulde det end derved gaae ud over deres egen By. Hellere maa Flensborg ingen Jernbane have, end at en Stump af den skal bygges for danske Penge, - det er den egentlige Mening med de Treogfyrretyves Allarm skrig. Men der ligger da ogsaa en meget stærk Opfordring for os Danske til ikke at lade Planen falde. Skulde vi vige for en Haandfuld blinde Partimænd, skulde vi opgive vor velgrundede Overbeviisning om denne Banes store Vigtighed for Danmarks Handel og Nationalitet, fordi fanatiske Modstandere ikke ville have os med i Selskabet, Nei, lader os holde fast ved hvad vi have erkjendt for ret og godt, lader os vedblive med Varme at understøtte den flensborgske Bane, lader os benytte den korte Frist, der endnu er tilbage, for at kunne komme vore Venner tilhielp paa den forestaaende Generalforsamling i December. Derfor opmuntre vi dem, der endnu ikke have tegnet sig, til at gjøre dette inden den 19 November, da de her i Stiftet udsendte Lister skulle indsendes. - Blandt de Maneuvrer, Banens Fjender bruge for at hindre dens Fremgang, er ogsaa den, at udbrede allehaande foruroligende Rygter og Actietegningens Størrelse. J den omtalte Protest og i Korrespondentsartikler i Kieler og Altonaer Blade, der kjendeligen røbe sig som udgaaede fra en og samme Kilde, vise de, at de ikke skye Forvanskning af Fakta, der ikke kunne være dem ubekjendte. Vi have derfor søgt Oplysninger og Actietegningens Beløb og have fra paalidelig Haand modtaget en Meddelelse, der viser Rigtigheden af hvad vi efter "Dannevirke have refereret i sidste Torsdagsavis under, Odense, nemlig at de manglende Actiers Antal, afseet fra den nye Actietegning, er 3180. Føies nu hertil, at Man i Sielland samler paa det fjerde Hundrede, at vi her i Fyen ikke ville staae tilbage for Sjellænderne, og at Man fra Jylland, vel tør vente at spørge det Samme. (Kommitteen i Horsens bekjendtgjør under 2de, at Foretagendet der i Landet har fundet talrige Deeltagere), saa vil med de 500 engelske Actier i det mindste Halvparten af de manglende c. 3200 være sikkret. Da er det ikke for dristigt et Haab, at Regjeringen, som har gjort saameget forden holsteenske og den sjellandske Bane, ikke vil lade den dansk-slesvigske i Stikken, især naar den seer, at det er Partiraseri der vil hindre den, medens det danske Folk levende ønsker den udført.